Aleksej N. Tolstoj
Aleksej N. Tolstoj, Aleksej Nikolajevitj Tolstoj, 1882-1945, russisk forfatter og dramatiker. Skrev i årene 1908-12 farcer og komedier samt et enkelt eventyrstykke. Levede i Paris 1918-21. Efter revolutionen i 1917 skrev T flere skuespil, der på historisk vis behandlede monarkiets fald, ligesom han i den sidste del af sin karriere genoptog figurer som Ivan den Grusomme med henblik på at reformere den historiske sandhed, der hidtil havde præget udlægningen af monarkens liv. 